##  Sept. 2014

**Større Skriftlig Opgave i 3. HF - SSO**

Opgavens formål

**1. Opgavens formål**

Formålet med den større skriftlige opgave er, at kursisterne arbejder selvstændigt med at fordybe sig i og formidle en faglig problemstilling inden for et selvvalgt område. Kursisterne skal demonstrere, at de er i stand til selvstændigt at udvælge, inddrage og anvende relevant materiale, og at de er i stand til at gennemføre en kritisk vurdering på et fagligt grundlag. I arbejdet med den større skriftlige opgave styrker kursisterne således deres studiekompetence ved, at de gennem skriftlig fremstilling skal dokumentere, at de er i stand til at overskue, bearbejde, disponere, sammenfatte og formidle en faglig problemstilling.

Kilde: <https://www.retsinformation.dk/Forms/R0710.aspx?id=152579#Bil4>

- Opgaven skrives i 1-3 fag

- Hvis du skriver opgaven i et fag, skal faget mindst være på B-niveau.

- Hvis du skriver i flere fag, skal 1 af fagene være på mindst B-niveau

- Opgaven bedømmes af vejleder og en censor fra en anden skole, og karakteren for opgaven er en eksamenskarakter.

**Tidsplan:**

3. okt.: Fag og emne indtastet senest kl. 12.15

12. nov: 1. vejledning

24. nov: SSO-arbejdsdag og 2. vejledning

11. dec: Opgaveformulering udleveres kl. 13.50 på kontoret

15. dec.: Mulig vejledning. Se i vejleders skema

18. dec.: Aflevere opgave senest kl. 14.00 via lectio

**Valg af område**

Kontakt snarest faglærer for at få en snak om dine emne og fagvalg. Valget kan afhænge af om du kan skaffe materiale og om emnet ligger inden for faget – og om det kan blive en opgave med godt fagligt indhold.

**Vejledningsperioden**

Når du har bestemt område og talt med en faglærer, skal du arbejde videre mod en præcisering af dit emne.

Start med at indsamle og sæt dig ind i materiale: Bøger, artikler, film, statistik osv

Det er meget vigtigt at du møder op forberedt til vejledningsmøderne. Hav spørgsmål parat og send gerne spm. på forhånd til læreren så vedkommende har forberedt sig. Medbring dit materiale, så din vejleder kan se det. Tag noter undervejs fra vejledningen.

**Opgaven**

Opgaveformuleringen udformes af vejlederen, men den vil nøje hænge sammen med det I har drøftet.

Du skal i opgaven dokumentere fordybelse i emnet og faget, som ligger udover det, der er gennemgået i undervisningen. Du kan godt vælge et emne, I har haft i undervisningen, men tidligere afleverede opgaver kan ikke indgå i besvarelsen.

Den færdige opgave skal normalt have et omfang på 10-15 A4-sider med 1½ linieafstand. Forside, indholdsfortegnelse, figurer, bilag, litteraturliste tæller ikke med.

Evt. internet-bilag skal ikke vedlægges, men angives i litteraturlisten med dato og adresse, og du skal have gemt en elektronisk kopi hjemme.

Opgaven skal indeholde et kort resume på engelsk.

Opgaven er individuel. Flere kan godt skrive om samme hovedemne, men opgaveformulering af forskellig.

Husk at angive dine kilder. Der må IKKE være afskrift uden kildeangivelse. I tilfælde af at skolen vurderer, at du ikke selv har skrevet opgaven eller dele af opgaven, kan du ikke få opgaven godkendt eller du vil evt. få den laveste karakter.

Aflevering: Elektronisk via lectio. Husk at opgaveforsiden med opgaveformulering skal ligge forrest.

Hvis opgaven af en eller anden grund ikke afleveres til tiden, får du -3 for den.